Ramón Magsaysay

Para keng balen, lawen ye ing Ramón Magsaysay, Zamboanga del Sur

Y Ramón Magsaysay (Agostu 31, 1907 - Marsu 17, 1957) iyang pangatlung
Pamuntuk ning Pangatlung Republika ning Filipinas. Manibat inyang Disiembri 30, 1953 anggang inyang mate ya. Kayanib ya king Partidu Nacionalista.

Talambye

Bye Kayanakan at Ayari 

Y Ramon Magsaysay mibait ya Iba, Zambales kang Ezequiel Magsaysay, metung a panday, at  Perfecta del Fierro, metung a talaturu. Deng kayang pipumpunan Bisaya la, dapot mikayabe ya kareng Ilocanu ning Iba at inisip na metung ya karela.  Megaral ya king  Zambales Academy (ZA).

Inyang 1927 linub ya king Universidad ning Filipinas. Kinanua yang bayu-abugasya kursu kaibat linipat yang engineering, kabang bialang mamagnaeu para a sopan ne ing sarili na keng pamagaral.  Makanyanman ena ayari ing kukuanan nang kursu uli ning kayang pangasakit. Megarala niyang commerce king Jose Rizal College, at meyari ya inyang 1933.

Inyang mika Meto-Yatung Labanan II king Filipinas, Y Magsaysay mikiabe ya kareng 31st Infantry Division ning Philippine Army. Kaibat ning Pangabagsak ning Bataan inyang 1942, selesen ne ing Western Luzon Guerilla Forces a linaban kareng  Japon.

Inyang 1946 y Magsaysay meyalal ya keng Partidu Liberal para king Philippine House of Representatives. Mitulduan yang Kalijim ning National Defence lalam ning pamanungkulan nang Pamuntuk Elpidio Quirino inyang 1950. Sikanan na ing pamaglaban ka reng  Hukbalahap guerilla, nung nu ya migtagumpe at iti metung yang matagumpeng dili keng kasalesayan. Iti merapat pauli ning e pangkaraniwan a paralan a ginamit na kalupa na mo ning
ding sundalus mamye lang pamangan at bage kareng memaryu at makalaut a karinan. Muna keng mengapalyari ding tau ero pagkatiwalan deng sundalus, inyang yang makalukluk bilang Kalijim ning Depensa, ding Filipinu megumpisa lang gagalang ka reng sundalus at hangaan dala. 
Inyang 1953 tiniwalag ya king kayang luklukan at pagsisti ne ing Liberal a pamanungkulan
at meging yang kandidatu keng pangapamuntuk ning Nacionalist party.

Panga-Pamuntuk 

Inyang alalan king Filipinas inyang 1953, y Magsaysay simbut neng dakal ing makalukluk a pamuntuk y Elpidio Quirino. Sinumpa ya makasulud yang  Barong Tagalog, pekaminuna bilang pamuntuk ning Filipinas.

Bilang pamuntuk, metung yang matalik at kakampi ka reng Americanu a matalik a sisiwalat laaban ka reng communista inyang Cold War.

Kabang makalukluk ya gewa neng ing  Malacañáng Palace balamu "bale da reng tau", nung nu mibuklat deng pasbul ka reng publiku.

Inyang Marsu 16, 1957 y Magsaysay meko ya papuntang Cebú nung nu ya dapat magsalita ketang pipagaralan. Itang benging aita, sinake ya ekng presidential plane "Mt. Pinatubo" pabalik Menila. Inyang abak a maranun ning Marsu 17, ing kayang eruplanu
mibalitang mawawala ya. Gatpanapun an inyang mipabalita keng diariu na ing kayang eruplanu
mibagsak ya king Mt. Manunggal king Cebu, at ding eganaganang pakasake mete la bukud mu ketang metung a talapamalita keng diariu, Néstor Mata. Ing Kaduang Pamuntuk Carlos P. García yiyang linukluk keng PangaPamuntuk para aryan ne ing tauling walung bulan nang pamanungkulan Magsaysay.  

Mga 2 lang million a katau deng mekipagburul kang Magsaysay inyang Marsu 22, 1957.

Lawen Ya  Mu Rin 
 President of the Philippines
 Magsaysay Award

Ding suglung a palual 
The Philippine Presidency Project

Ding Pamuntuk ning Filipinas
Magsaysay, Ramon
Magsaysay, Ramon
Talambye, Pamuntuk